****

**Európske štúdia vo francúzskom jazyku**

**Popis programu :** Spoločnými cieľmi magisterského štúdia je pripravovať špecialistov v oblasti medzinárodných vzťahov, európskych štúdií a geopolitiky schopných splniť náročné výberové kritériá požadované pri práci v európskych štruktúrach, v medzinárodných či mimovládnych organizáciách. Študenti nadobudnú zručnosti, ktoré im umožnia pracovať tak na lokálnej ako aj na európskej a medzinárodnej úrovni. Cieľom spoločného magisterského štúdia je aj podnietiť a zapojiť študentov do tvorivej vedeckej činnosti v oblasti európskych štúdii a geopolitiky, čo im následné umožní pokračovať v doktorandskom štúdiu.

**Domáca inštitúcia** : Fakulta politických vied a medzinárodných vzťahov UMB

**Francúzska partnerská inštitúcia :** Univerzita Chambagne-Ardenne v Remeši

**Začiatok výučby tohto programu :** 2010

**Dĺžka trvania programu :** 2 roky

**Podmienky úspešného absolvovania :**

Študenti platia zápisný poplatok/školné na svojich materských univerzitách v zmysle platnej legislatívy dotknutých štátov a sú oslobodení od týchto poplatkov na hosťujúcej univerzite. V každom prípade však musia predložiť potvrdenie o zaplatení týchto poplatkov/školného na hosťujúcej univerzite. Výučba v rámci spoločného študijného programu bude prebiehať v rámci harmonogramu štúdia na oboch univerzitách. Dĺžka trvania magisterského programu je dva roky, čo zodpovedá získaniu 120 ECTS.

Študenti FPVaMV UMB, zapísaní v spoločnom študijnom programe Európske štúdia vo francúzskom jazyku, musia absolvovať predmety zabezpečované vyučujúcimi URCA v Banskej Bystrici označené ako „Modul č. 1 realizovaný na základe medzinárodného partnerstva“ a vypracovať záverečnú diplomovú prácu pod vedením jedného vyučujúceho z oboch pedagogických zborov. Súhrnne musí výučba vyučujúcich z URCA v Banskej Bystrici predstavovať 48 ECTS kreditov.

Študenti URCA musia povinne absolvovať vyučovací blok predmetov nazvaný „Modul č. 2 realizovaný na základe medzinárodného partnerstva“, ktorého časť je realizovaná v Remeši slovenskými vyučujúcimi“. Študenti musia navyše absolvovať zahraničný pobyt na partnerskej univerzite v dĺžke trvania najmenej jeden semester a v rámci tohto obdobia absolvovať zvyšné predmety z modulu č. 2. Súhrnne musí výučba vyučujúcich z URCA v Banskej Bystrici predstavovať 48 ECTS kreditov. Približne 30% štúdia prebieha vo francúzštine, 70% v slovenčine (alebo angličtine).

Členovia komisie, ktorá bude hodnotiť správu o stáži či diplomovú prácu sa môžu zísť na pôde jednej alebo druhej univerzity, alebo prostredníctvom videokonferencie.

**Hodnotenie** : Štúdium je ukončené získaním diplomu Master 2, ako aj diplomu Univerzity Mateja Bela v Banskej Bystrici po absolvovaní povinných skúšok a po vypracovaní záverečnej diplomovej práce.

**Podmienky prijatia :** Program je určený v prvom rade pre študentov, ktorí ukončili 1. stupeň vysokoškolského štúdia s titulom bakalár (licence) a to: vo Francúzskej republike v odbore humanitné a sociálne vedy a v Slovenskej republike v skupine študijných odborov 3. sociálne, ekonomické a právne vedy. Študenti, ktorí sa uchádzajú o štúdium v spoločnom študijnom programe musia byť najskôr riadne prijatí na príslušné magisterské štúdium na domácej univerzite podľa legislatívy platnej v príslušnej krajine, t.j. vo Francúzsku na magisterský odbor *História a geopolitika,* študijnýprogram *Geopolitika* a na Slovensku na magisterský odbor *Medzinárodné vzťahy,* študijné programy *Európske štúdia* alebo *Medzinárodné vzťahy*. Tento program sa bude realizovať vo francúzskom a anglickom jazyku.

Nakoľko výučba v rámci magisterského štúdia prebieha vo francúzskom a anglickom jazyku, tak na UMB ako aj na URCA, študenti UMB musia potvrdiť znalosť francúzskeho jazyka a študenti URCA musia potvrdiť znalosť anglického jazyka (úroveň B2).

*Povinné súčasti prihlášky sú nasledovné:*

* motivačný list zameraný na prezentáciu svojho vedeckého projektu (téma diplomovej práce),
* životopis,
* prípadne odporúčacie listy.

V rámci URCA a UMB sa prvé výberové konanie uskutoční paralelne v mesiaci september kalendárneho roka, a ak to bude možné s použitím videohovoru, čo by umožnilo študentom predstaviť svoje projekty vo francúzštine alebo angličtine simultánne aj vzdialenej porote.

**Predpokladaný počet prijímaných študentov :** 12

**Možnosti uplatnenia sa :** Študenti tohto študijného odboru sa môžu uplatniť nielen ako vedci a experti v oblasti geopolitiky. Multidisciplinárne prístupy uplatňované v tomto študijnom programe im umožňujú rozvíjať svoju kariéru v oblasti analýz medzinárodných a zahraničných vzťahov vo verejnom a súkromnom sektore.

**Kontakty :**

**Na Slovensku:**

Doc. PaedDr. Radovan Gura, PhD

Adresa : Kuzmányho 3, 974 01, Banská Bystrica

Telefón : +421 48/446 18 14

E-mail : radovan.gura@umb.sk

**Francúzsky koordinátor :**

Stéphane Rosière

Adresa : 57 rue Taittinger 51 096 Reims cedex

Telefón : 03 26 91 83 62

E-mail: stephane.rosiere@univ-reims.fr

viac informácií nájdete aj na stránke [www.fpvmv.umb.sk](http://www.fpvmv.umb.sk)